'आंदोलन से लोकतांत्रिक ढंग से निपटेगा भारत'  
अमेरिका ने विश्वास व्यक्त किया है कि भारत अन्ना हजारे के भ्रष्टाचार विरोधी आंदोलन से खड़ी हुई चुनौती से लोकतांत्रिक तरीकों से निपटेगा।
अमेरिका ने विश्वास व्यक्त किया है कि भारत अन्ना हजारे के भ्रष्टाचार विरोधी आंदोलन से खड़ी हुई चुनौती से लोकतांत्रिक तरीकों से निपटेगा। विदेश विभाग की प्रवक्ता विक्टोरिया नूलैंड ने कहा कि नयी दिल्ली में अमेरिकी दूतावास स्थिति पर नजर बनाए हुए है।   उन्होंने कहा, हमारा दूतावास स्थिति पर नजर बनाए हुए है। भारत पर हमें भरोसा है और उम्मीद भी है कि वह अपने आंतरिक मामलों, राजनीतिक विवादों से लोकतांत्रिक ढंग से निपटेगा। विक्टोरिया ने कहा कि अमेरिका हमेशा शांतिपूर्ण विरोध प्रदर्शन करने के अधिकार का समर्थन करता है। हजारे बीते 11 दिन से जन लोकपाल की मांग को लेकर अनशन कर रहे हैं।